OKRESNÁ PROKURATÚRA TREBIŠOV 
Jána Husa 1925/15, 075 01 Trebišov 1

Číslo: 2 Pv 767/14/8811	Trebišov 11.03.2016 
EEČ: 2-69-91-2016

U Z N E S E N I E

Trestná vec:	obv. XXXXX 
Trestný čin:	Prečin Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátor Okresnej prokuratúry Trebišov
Podľa § 217 odsek 1 Trestného poriadku vyslovujem, že obvinený:
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX XXXXX
väzba: nie 
ktorý je trestne stíhaný pre trestný čin:
- Prečin Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

sa v skúšobnej dobe, určenej uznesením prokurátora Okresnej prokuratúry Trebišov zo dňa 11.2.2015 spisová značka 2 Pv 767/14/8811, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

dňa 31.11.2014 v čase okolo 15.30 h pri dopravnej nehode na osobnom motorovom vozidle zn. XXXXX, ktoré viedol  vodič XXXXX po ceste č. III/050210 v obci Stankovce po ul. Hlavnej, kde z dôvodu nesprávneho spôsobu jazdy a nevenovaniu sa plne vedeniu vozidla a nesledovania situácie v cestnej premávke, z dôvodu mikrospánku s vozidlom prešiel do protismeru, kde za krajnicou narazil do betónového stĺpika, zišiel s vozidlom dole svahom do obecného parku a narazil do stromu, pričom pri zrážke v uvedenom vozidle došlo k zraneniu spolujazdkyne XXXXX, ktorá podľa prvotnej lekárskej správy z NsP  Vranov nad Topľou utrpela zlomeninu kľúčnej kosti obojstranne s vykĺbením AC kĺbu vľavo s dobou práceneschopnosti do 40 dní 

Uznesením prokurátora Okresnej prokuratúry Trebišov zo dňa 11.2.2015, spisová značka 2 Pv 767/14/8811, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	12 mesiacov
 
Odôvodnenie:
Uznesením prokurátora Okresnej prokuratúry v Trebišove sp. zn.                        2 Pv 767/14/8811 zo dňa 11.02.2015, právoplatným 17.02.2015, bolo trestné stíhanie proti obv. XXXXX, stíhanému pre prečin ublíženia na zdraví podľa § 158 Tr. zákona, podmienečne zastavené a bola mu stanovená skúšobná doba v trvaní  12 (dvanásť) mesiacov. Skúšobná doba uplynula dňa 17.02.2016.

	Podľa § 217 ods.1 Tr. poriadku bolo zisťované, či sa obv. XXXXX  v skúšobnej dobe osvedčil, pričom bolo zistené, že z miesta bydliska je hodnotený kladne. Nebolo voči nemu vedené žiadne trestné stíhanie a nebol prejednaný v priestupkovom konaní v mieste bydliska. Z odpisu z registra trestov bolo zistené,   že počas skúšobnej doby sa taktiež nedopustil žiadneho trestného činu.
	Keďže obv. XXXXX počas stanovenej skúšobnej doby viedol riadny život, bolo rozhodnuté, že sa v skúšobnej dobe osvedčil s tým, že právoplatnosťou rozhodnutia o osvedčení nastávajú účinky zastavenia trestného stíhania v zmysle      § 9 ods.1 písm. e/ Tr. poriadku. 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) 

JUDr. František Bicko
prokurátor